**KONKURS**

**ZA LEKTORISANJE PUBLIKACIJA UNIVERZITETA CRNE GORE**

Izdavački savjet Univerziteta Crne Gore raspisuje javni konkurs za izbor lektora službenog jezika i jezika u službenoj upotrebi u Crnoj Gori.

Konkurs se raspisuje za izbor lektora publikacija Univerziteta Crne Gore na period od 3 (tri) godine.

Pravo prijave ima lice koje ima završene master akademske studije, odnosno osnovne studije u trajanju od četiri godine iz oblasti filologije, odnosno lice koje je završilo studijski program u zemlji ili inostranstvu na kojem se izučava službeni jezik ili jezik u službenoj upotrebi u Crnoj Gori.

Pravo prijave ima lice nezavisno od toga da li je radno angažovano na Univerzitetu Crne Gore.

Prednost pri izboru ima kandidat sa većom prosječnom ocjenom na osnovnim i master studijama, kandidat sa većim radnim iskustvom u lektorisanju naučnih i umjetničkih publikacija, kandidat sa objavljenim radovima iz oblasti filologije i lingvistike i kandidat sa nagradama iz oblasti filologije i lingvistike.

Konkurs je objavljen na zvaničnoj internet stranici Univerziteta, na stranici Filološkog fakulteta Univerziteta Crne Gore i u jednom dnevnom listu u izdanju za cijelu zemlju.

Konkurs je otvoren do **16. maja 2023. godine.**

Prijava sadrži: CV, ovjerenu kopiju diplome i portofolio (bibliografski podaci lektorisanih publikacija).

Prijave se podnose radnim danima na Arhivi Rektorata Univerziteta Crne Gore, na adresi: zgrada Rektorata, Cetinjska br. 2, Podgorica, u periodu od 10 do 14 h, ili putem pošte.

O izboru lektora Izdavački savjet donosi odluku u roku od 15 (petnaest) dana od dana završetka konkursa.

Ukoliko se na Konkurs nisu prijavila najmanje tri kandidata, Savjet ponavlja konkurs u roku od 15 dana.

Savjet donosi odluku o izboru najmanje 3 (tri) a najviše 10 (deset) kandidata za lektora koji ispunjavaju uslove konkursa, koji će po izboru potpisati Sporazum o angažovanju za obavljanje poslova lekture na period od 3 (tri) godine.